Настаўніца лічыць, што пры навучанні фізіцы немагчыма абысціся без даследчага метаду, таму што ён садзейнічае творчаму пошуку і прымяненню ведаў, забяспечвае авалодванне метадамі навуковага пазнання ў працэсе дзейнасці па іх пошуку. Для фарміравання эксперыментальна-даследчай кампетэнцыі прыдатны ўсе віды вучэбнага фізічнага эксперымента: дэманстрацыйны, гістарычны, франтальны, дамашні, лабараторная работа і эксперыментальная задача. Работу па фарміраванні даследчых уменняў педагог ажыццяўляе як на ўроках, так і ў пазаўрочнай дзейнасці.